71/57/Euratom: Komission päätös, tehty 13 päivänä tammikuuta 1971, Yhteisen ydintutkimuskeskuksen (YTK) uudelleenjärjestelystä



Virallinen lehti nro L 016 , 20/01/1971 s. 0014 - 0016

Suomenk. erityispainos Alue 12 Nide 1 s. 0032

Tanskank. erityispainos: Sarja II Nide V s. 0014

Ruotsink. erityispainos Alue 12 Nide 1 s. 0032

Englannink. erityispainos: Sarja II Nide V s. 0014

Kreikank. erityispainos: Luku 01 Nide 1 s. 0128

Espanjank. erityispainos: Luku 12 Nide 1 s. 0150

Portugalink. erityispainos: Luku 12 Nide 1 s. 0150



KOMISSION PÄÄTÖS, tehty 13 päivänä tammikuuta 1971, Yhteisen ydintutkimuskeskuksen (YTK) uudelleenjärjestelystä (71/57/Euratom) EUROOPAN YHTEISÖJEN NEUVOSTO, joka ottaa huomioon Euroopan ydinenergiayhteisön perustamissopimuksen (Euratom) ja erityisesti sen 8 artiklan, ottaa huomioon Euroopan yhteisöjen yhteisen neuvoston ja yhteisen komission perustamissopimuksen ja erityisesti sen 16 artiklan, ottaa huomioon komission työjärjestyksen ja erityisesti sen 27 artiklan, ottaa huomioon tieteen ja tekniikan komitean lausunnon, sekä katsoo, että on tarpeen luoda Yhteiselle tutkimuskeskukselle sen erityistehtävään soveltuva rakenne ja antaa sille hallinnollinen itsenäisyys, joka on tarpeen sen tehtävien asianmukaiselle suorittamiselle, ON PÄÄTTÄNYT SEURAAVAA: 1 artikla Yhteinen tutkimuskeskus (YTK) muodostuu komission yhteisön tutkimus- ja koulutusohjelmien toteuttamiseksi perustamista toimielimistä sekä sen toiminnalle tarpeellisista laitoksista. 2 artikla Keskuksen toimielimet ovat: - pääjohtaja, - yleinen neuvoa-antava komitea, - tiedekomitea. 3 artikla Yhteinen tutkimuskeskus sijoitetaan komission nimittämän pääjohtajan alaisuuteen enintään neljän vuoden sopimuksella, joka voidaan uusia. Pääjohtaja ja hänen toimintaansa suoranaisesti liitetyt laitokset liitetään Ispran laitokseen. Keskuksen pääjohtaja toteuttaa kaikki keskuksen asianmukaisen toiminnan edellyttämät toimenpiteet voimassa olevien asetusten mukaisesti ja hänelle annettujen valtuuksien rajoissa. Jäljempänä määriteltyjen edellytysten mukaisesti keskuksen pääjohtaja: - valmistelee keskuksen ohjelmaluonnokset ja niiden rahoitukseen liittyvät tekijät ja toimittaa ne komissiolle, - neuvottelee ja tekee tutkimussopimuksia kolmansien osapuolien kanssa tätä tarkoitusta varten neuvoston myöntämien kokonaisvarojen rajoissa noudattaen neuvoston komission ehdotuksesta vahvistamia tariffisääntöjä, - vastaa ohjelmien toteuttamisesta ja varainhoidosta, - vahvistaa keskuksen sisäisen rakenteen ottaen erityisesti huomioon toimintaa koskevan talousarvion vaatimukset, - käyttää virkamiesten henkilöstösääntöjen ja muita toimenhaltijoita koskevien sääntöjen mukaisesti nimitysviranomaiselle annettuja valtuuksia. 4 artikla 1. Pääjohtajaa avustamaan perustetaan keskuksen yleinen neuvoa-antava komitea, jonka jäsenet jäsenvaltiot nimittävät ja jolla on tässä päätöksessä määrätyt toimivaltuudet. Jäsenvaltioiden osallistuminen määräytyy 17 päivänä joulukuuta 1970 annetun neuvoston päätöslauselman mukaisesti. Komitean puheenjohtajana on yksi komitean keskuudestaan kahden vuoden toimikaudeksi valitsema jäsen. Keskuksen pääjohtaja osallistuu kokouksiin ilman äänestysoikeutta. 2. Yleinen neuvoa-antava komitea kokoontuu puheenjohtajan koollekutsusta; se on kutsuttava koolle keskuksen pääjohtajan tai komitean kolmen jäsenen pyynnöstä. Jotta komitea olisi päätösvaltainen, siinä on oltava läsnä vähintään 2/3 jäsenistä. Lausunnot annetaan läsnäolevien jäsenten enemmistöllä. 3. Puheenjohtajan vastuulla on laatia jokaisesta kokouksesta lyhyt yhteenveto, jossa on erityisesti annetut lausunnot ja komiteaa kuultaessa ilmaistut mielipiteet. Yhteenveto lähetetään komissiolle ja neuvostolle. 5 artikla Perustetaan keskuksen tiedekomitea avustamaan pääjohtajaa. Tiedekomitean jäsenistä kaksi kolmannesta on osastojen ja hankkeiden päävastuuhenkilöitä ja yksi kolmannes tieteellistä ja teknistä henkilökuntaa, jonka tämä henkilökunta on valinnut keskuudestaan edustajikseen. Pääjohtaja kuulee säännöllisesti tiedekomiteaa kaikissa tieteellisissä ja teknisissä keskuksen toimintaan liittyvissä ongelmissa. Tässä yhteydessä se osallistuu erityisesti hankeluonnosten valmisteluun. 6 artikla 1. Komissio toimittaa pääjohtajalle yleiset suuntaviivat keskuksen ohjelmien toteuttamiseksi ottaen huomioon neuvoston mahdollisesti hyväksymän yleisen toimintaohjelman. 2. Tämän perusteella pääjohtajan vastuulla on laatia, hänen kuultuaan yleistä neuvoa-antavaa komiteaa, keskuksen toiminta-aloja koskevat ohjelmaluonnokset, joista kyseinen komitea antaa lausuntonsa. 3. Komissio tutkii sille jätetyt ohjelmaluonnokset sekä yleisen neuvoa-antavan komitean lausunnon yhteisön yleisten toimintaohjelmien ja talousarviotilanteen kannalta. Se laatii ehdotuksia perustamissopimuksessa määrätyillä edellytyksillä ja toimittaa ne neuvostolle liittämällä yleisen neuvoa-antavan komitean lausunnot sekä keskuksen pääjohtajan alkuperäiset ohjelmaluonnokset, jos komissio on muuttanut näitä luonnoksia. 7 artikla 1. Keskuksen pääjohtaja vastaa keskukselle osoitettujen ohjelmien asianmukaisesta toteuttamisesta. Hän ohjaa päätöksillään osastojen ja laitosten toimintaa, erityisesti ohjelman toteutusvaihtoehtojen valintaan. 2. Pääjohtaja hankkii komissiolle kaikki tarpeelliset tiedot Euratomin perustamissopimuksen 11 artiklassa määrättyjen kertomusten laatimista varten. 3. Keskuksen pääjohtaja varmistaa tarpeen mukaan, että tarvittavat toimenpiteet toteutetaan peräkkäisten ohjelmien yhteensovittamiseksi ja toisiinsa liittämiseksi järkevästi sekä toteutus- että suunnitteluvaiheessa ottaen erityisesti huomioon keskuksen tieteellisen ja teollisen infrastruktuurin. Pääjohtaja järjestää erityisesti joka toinen vuosi tapahtuvan ohjelmien tarkastuksen. 8 artikla Keskuksen pääjohtaja ilmoittaa säännöllisesti yleiselle neuvoa-antavalle komitealle Yhteisen tutkimuskeskuksen toiminnasta, erityisesti tehdyistä tärkeistä sopimuksista ja kaupoista, henkilöstöön liittyvästä toiminnasta, keskuksen yksityiskohtaisen ohjelman vahvistamisesta ja jo vahvistettuihin ohjelmiin tehdyistä muutoksista. Tämän tiedon pohjalta keskuksen tieteellinen neuvosto voi muotoilla lausuntoja pääjohtajalle. 9 artikla 1. Keskuksen pääjohtaja vahvistaa vuosittain ohjelman toteuttamiseen tarvittavat rahoitukseen liittyvät tekijät, jotta kyseinen kohta voidaan valmistella yhteisöjen alustavassa talousarvioesityksessä. Tekijöihin kuuluvat erityisesti arviot keskuksen kolmansille osapuolille tekemien töiden toteuttamiseen tarvittavista tuloista ja menoista. Edellä 6 artiklan määräyksiä sovelletaan soveltuvin osin alustavaan talousarvioon tutkimustoiminnan osalta. 2. Keskuksen pääjohtaja hyväksyy keskuksen varojen käytön: hän allekirjoittaa tuloja ja menoja koskevat määräykset; hän tekee sopimukset ja kaupat ja valtuuttaa varojen siirrot. 3. Keskuksen pääjohtaja laatii komissiolle neljännesvuosittain yhteenvedon varainhoidosta. Pääjohtaja toimittaa komissiolle varainhoitovuoden päätyttyä tulojen ja menojen yhteenvedon kuluneesta kaudesta. 4. Komissio nimittää toimenhaltijan, joka on vastuussa menojen kohdentamisen ja hyväksymisen sekä tulojen tarkastuksesta. 5. Komissio nimittää varainhoitajan, joka on vastuussa varojen käyttämisestä ja tulojen kirjaamisesta sekä varojen ja arvopaperien käytöstä ja hoitamisesta. 10 artikla 1. Keskuksen pääjohtaja harjoittaa henkilökuntaan nimitysviranomaiselle annettuja valtuuksia, lukuun ottamatta henkilöstösääntöjen 90 ja 91 artiklassa määrättyjä valtuuksia, jotka on edelleen varattu komissiolle. 2. Ura-alueiden A1 ja A2 virkamiesten ja toimenhaltijoiden suhteen henkilöstösääntöjen 29, 49, 50 ja 51 artiklassa ja osastossa VI säädettyjä valtuuksia käyttää komissio pääjohtajan ehdotuksen perusteella. 3. Keskuksen pääjohtaja toteuttaa komission nimissä kaikki tarvittavat toimet varmistaakseen vastuualueensa henkilöiden ja laitosten turvallisuuden. 11 artikla 1. Komission ja keskuksen (YTK) toimielinten vastavuoroista tietojenvaihtoa hoitaa pääjohtaja, joka tässä tarkoituksessa kuulee aika ajoin: - pääjohtajaa tai komission toimielinten keskuksen toiminnasta kiinnostuneita pääjohtajia; - keskuksen toimielinten edustajia; - keskuksen henkilöstön edustajia. 2. Pääjohtaja vahvistaa keskuksen hallintoasetuksen neuvoteltuaan keskuksen henkilökunnan kanssa ja saatuaan yleisen neuvoa-antavan komitean lausunnon. 3. Tällä hallintoasetuksella säädetään erityisesti keskuksen, ja tarvittaessa jokaisen laitoksen, henkilöstöä edustavien elinten perustamisesta ja säännellään niitä edellytyksiä, joilla toimielimet osallistuvat keskuksen yleisen toimintaohjelman määrittelyyn ja toteuttamiseen, sanotun kuitenkaan rajoittamatta henkilöstösääntöjen määräyksiä. 12 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 13 päivänä tammikuuta 1971. Komission puolesta Puheenjohtaja Franco M. MALFATTI